Diari Oficial de la Generalitat Valenciana


Sumari del DOGV 7756, del 08-04-2016 (2016/2275)

RESOLUCIÓ de 6 d'abril de 2016, del director general de Relacions amb les Corts, per la qual es disposa la publicació del conveni d'assistència jurídica entre la Generalitat, a través de l'Advocacia General, i la mercantil Aeroport de Castelló, SLU (AEROCAS).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7756

Data del DOGV
:   08-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2275


Data del document
:   06-04-2016

Organisme emissor
:   Presidència de la Generalitat

Tipus de document
:   Resolució

Correcció d'errades

RESOLUCIÓ de 6 d'abril de 2016, del director general de Relacions amb les Corts, per la qual es disposa la publicació del conveni d'assistència jurídica entre la Generalitat, a través de l'Advocacia General, i la mercantil Aeroport de Castelló, SLU (AEROCAS). [2016/2275]  
Presidència de la Generalitat i Aeroport de Castelló, SLU (AEROCAS), han subscrit, prèvia tramitació reglamentària, el dia 22 de març de 2016, un conveni d'assistència jurídica.  
En compliment del que establix la clàusula vuitena de l'esmentat conveni, procedix la publicació en el Diari Oficial de la Comunitat Valenciana del dit conveni, que ha quedat inscrit en el Registre de Convenis de la Generalitat amb el número 207/2016 i que figura com a annex d'esta resolució.  
  
València, 6 d'abril de 2016.- El director general de Relacions amb les Corts: Antonio Torres Salvador.  
  
  
Conveni d'assistència jurídica entre la Generalitat, a través de l'Advocacia General, i la mercantil Aeroport de Castelló, SLU (AEROCAS)  
  
València, 22 de març de 2016  
  
Reunits  
D'una part, Andreu Ferrer Bautista, Secretari Autonòmic de Presidència, actuant en nom i representació de la Generalitat, facultat per a aquest acte per acord del Consell de 5 de febrer de 2016.  
D'una altra part, Joan Serafí Bernat Martí, amb DNI 60278839Q, que intervé en nom i representació de la mercantil Aeroport de Castelló, SLU, amb CIF Q71666356, i domicili en ctra. CV 13, km. 2.4, 12821 Benlloch, com a director general, tal com s'acredita en escriptura d'apoderament de data 25 de novembre de 2015, i autoritzada, així mateix, la subscripció d'aquest conveni per l'acord del Consell de 5 de febrer de 2016.  
  
Manifesten  
Primer. L'Advocacia General de la Generalitat és l'òrgan a què correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A aquests efectes, l'Advocacia General disposa dels elements personals i mitjans materials adequats per a dur a terme la dita funció.  
  
Segon. L'Aeroport de Castelló, SLU, està interessat que l'Advocacia General de la Generalitat li preste assistència jurídica en els termes que preveu la Llei 10/2005, de 9 de desembre, d'Assistència Jurídica a la Generalitat.  
Tercer. Que, a fi de regular les condicions de prestació d'aquesta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:  
  
  
Clàusules  
  
Primera. L'Advocacia General prestarà a l'Aeroport de Castelló, SLU, l'assistència jurídica consistent en l'assessorament en dret i la representació i defensa en juí per mitjà dels advocats de la Generalitat o funcionaris habilitats per l'Advocat General.  
L'assistència jurídica a què es refereix el present conveni està sotmesa plenament a les normes del dret administratiu, sense que afecte les relacions de servei del personal adscrit a l'Advocacia General.  
  
Segona. Sense perjuí del que disposa la clàusula anterior, l'Aeroport de Castelló, SLU, es reserva la facultat de ser assessorada, representada i defesa per advocat, i si és el cas, procurador especialment designats a l'efecte, d'acord amb les normes processals comunes, sense perjuí que l'assistència jurídica externa que, si és el cas, vulga contractar-se, haja de subjectar-se a les condicions establides en l'article 4 de la Llei 10/2005, de 9 de desembre, d'Assistència Jurídica a la Generalitat.  
  
Tercera. La petició d'assistència jurídica es canalitzarà a través de l'Advocat Coordinador designat a l'efecte per l'Advocada General.  
Quarta. Tots els òrgans de l'Aeroport de Castelló, SLU, hauran de prestar la col·laboració precisa per a la realització de les funcions d'assistència jurídica requerides, amb la celeritat exigida en cada moment. A l'efecte, l'entitat designarà un representant d'aquesta, que assumirà les funcions de coordinació i relació amb els advocats coordinadors.  
  
Cinquena. El present conveni tindrà vigència a partir del dia 1 del mes següent a la seua subscripció, finalitzant aquesta el 31 de desembre d'any en curs. No obstant això, si no hi ha denúncia expressa de qualsevol de les parts comunicada amb una antelació de tres mesos a la seua finalització inicial o a la de cada una de les pròrrogues, s'entendrà prorrogat tàcitament per anys naturals finalitzant cada una de les pròrrogues el 31 de desembre de l'any corresponent.  
Sisena. Com a compensació al servei d'assistència jurídica a què es refereix el present conveni, l'Aeroport de Castelló, SLU, satisfarà a l'Advocacia General la quantitat de 21.000 - anuals, pagadors a quadrimestres vençuts en els cinc primers dies naturals dels mesos de gener, maig i setembre de cada any, i serà actualitzada anualment, a partir del primer període de vigència del conveni, d'acord amb la variació de l'Índex General de Preus de Consum (IPC).  
En el primer any de vigència, la quantitat pactada es reduirà en proporció als mesos convinguts, abonant-se la quantitat que corresponga en els mesos assenyalats.  
La quantitat anual a pagar adés citada, podrà ser objecte de revisió a partir del primer any de vigència i de mutu acord entre les parts, en funció del nombre i de la importància dels assumptes.  
La compensació a què es refereix la present clàusula podrà generar crèdit pel seu import en els estats d'ingressos corresponent a la Presidència de la Generalitat. A l'efecte, i una vegada acreditat l'ingrés en el Tresor Públic de la referida compensació econòmica, la Conselleria d'Hisenda i Model Econòmic tramitarà l'oportú expedient de modificació pressupostària per tal concepte.  
Setena. En els processos en què existisquen condemnes en costes s'aplicaran les regles següents:  
- Quan el condemnat en costes siga l'Aeroport de Castelló, SLU, li correspondrà l'abonament de les causades a la part contrària.  
- Quan la condemnada en costes siga la part contrària, l'import de les causades a l'Aeroport de Castelló, SLU, s'ingressarà a favor de l'Advocacia General de la Generalitat, donant-li la destinació i amb els efectes previstos en la clàusula anterior.  
Vuitena. L'aplicació i execució d'aquest conveni no té cap incidència en la dotació de tots i cada un dels capítols de despesa assignada a la Presidència, en la data de la seua publicació i, en tot cas, serà atès amb els mitjans personals i materials de l'Advocacia General.  
  
I perquè conste, i en prova de conformitat, signen el present conveni per duplicat exemplar al lloc i en la data indicats en l'encapçalament.  
  
  
El secretari autonòmic de Presidència: Joan Serafí Bernat Martí  
El director general de l'entitat: Andreu Ferrer Bautista